VS000591
Datum: 1996-09-05T02:00:00.000+02:00
datum_sodbe_i_stopnje: 1998-04-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 725000 SIT
opombe: II Ips 376/99. Revizija tožeče stranke je bila zavrnjena. Reviziji tožene stranke pa je bilo delno ugodeno in je bila odškodnina za telesne bolečine znižana s 500.000,00 SIT na 350.000,00 SIT in za ZŽA s 500.000,00 SIT na 300.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Prometna nesreča.

## Škodni dogodek

Nihajna poškodba vratne hrbtenice brez zloma.

## Poškodba

350000 SIT Telesne bolečine v hudi obliki en dan, občasne hude bolečine tri dni, stalne zmerne bolečine pet dni, občasne še dva tedna ter lahke en mesec in bodo prisotne tudi v bodoče pri trajni prisilni drži ter pri hitrih in sunkovitih gibih z glavo.

#### Rehabilitacija

10 fizikalnih terapij.

#### Nevšečnosti med zdravljenjem

Ker so se bolečine stopnjevale je tožnik dva dni po nesreči poiskal zdravniško pomoč pri splošnem zdravniku, čez naslednja dva dni pa pri kirurgu. Ta mu je priporočil počitek, jemanje zdravil proti bolečinam in nošenje mehke Schanzove ovratnice neprestano teden dni, nato pa jo je lahko snemal še mesec dni. V bolniškem staležu je bil dober mesec dni, šestkrat je obiskal zdravnika, dvakrat je bil rentgeniziran.

## Strah

75000 SIT Ustrašil se je v hipu ob naletu vozila ter je bil zaskrbljen za zdravje odtlej, ko se bolečine niso polegle (dan po poškodbi) dotlej, ko je obiskal kirurga.

## Zmanjšanje življenjske aktivnosti

300000 SIT Tožnik je bil med zdravljenjem omejen pri vsakodnevnih življenjskih aktivnostih, po zdravljenju pa mu niso ostale funkcionalne posledice, saj je gibljivost vratne hrbtenice neokrnjena. Toda bolečine tožnika ovirajo pri vsakdanjem delu in pri rekreativni športni dejavnosti, zaradi česar je izvedenec ocenil, da je poškodba zapustila 5% trajno zmanjšanje življenjskih aktivnosti. Pri odmeri odškodnine je bilo upoštevano, da oškodovanec še vedno goji iste športe, le malo težje in ne tako zelo dolgo in intenzivno, kot se je ukvarjal doslej.

---

ZOR člen 200, 203